-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

เมื่อพิจารณาสัดส่วนของรายได้ของบริษัทและบริษัทย่อยแล้ว จะพบว่ารายได้ประมาณร้อยละ 94
ของรายได้รวม มาจากธุรกิจเฟอร์นิเจอร์ และธุรกิจวัสดุหีบห่อ
ดังนั้นจึงแยกอธิบายลักษณะการประกอบธุรกิจของทั้ง 2 ประเภท ดังต่อไปนี้

ธุรกิจเฟอร์นิเจอร์

3.1 ลักษณะของผลิตภัณฑ์

ผลิตภัณฑ์หลักภายใต้การดำเนินธุรกิจของบริษัท แบ่งออกเป็น 4 กลุ่ม ดังนี้

ผลิตภัณฑ์เฟอร์นิเจอร์สำนักงาน

- ภายใต้เครื่องหมายการค้า “MOFLEX” ประกอบด้วยโต๊ะทำงาน ชั้นวางของ ตู้เอกสาร
เก้าอี้ทำงาน ฉากกั้นแบ่งสัดส่วนเนื้อที่สำนักงาน โต๊ะประชุม โต๊ะรับแขก
และชุดเก้าอี้โซฟารับแขกในสำนักงาน กลุ่มลูกค้า Moflex ส่วนหนึ่งเป็น สถาปนิก
ผู้รับเหมาโครงการ ผู้ออกแบบตกแต่ง และเจ้าของโครงการ
ซึ่งมีบทบาทในการแนะนำและทำให้เกิดยอดการสั่งซื้อแต่ละครั้งค่อนข้างมากถึงปานกลางและมีตลอดทั้งปี
โดยอาจจะมีมากในช่วงต้นปีและปลายปี
กลุ่มราชการก็เป็นกลุ่มลูกค้าใหญ่อีกกลุ่มหนึ่งซึ่งมีงบประมาณในการจัดซื้อครุภัณฑ์จำนวนมาก
อีกส่วนหนึ่งเป็นผู้ใช้สินค้าเอง
หรือเจ้าของธุรกิจในระดับกลางถึงเล็กซึ่งต้องการสินค้ามีคุณภาพและการบริการที่ดี
ซึ่งมียอดการสั่งซื้อสินค้าจำนวนไม่มาก
โดยซื้อจากโชว์รูมของบริษัทโดยตรงโดยมีการสั่งซื้อทั้งปีแต่มีมากในช่วงต้นปี และปลายปีเช่นกัน

- ผลิตภัณฑ์เฟอร์นิเจอร์สำนักงานทันสมัย SOHO ที่ออกสู่ตลาดเมื่อปลายปี 2545
เพื่อขยายฐานธุรกิจเฟอร์นิเจอร์สำนักงานตอบรับกระแสการทำงานรุ่นใหม่ด้วยดีไซน์สีสันสดใส
โดยมีกลุ่มเป้าหมายลูกค้าที่เป็น นักธุรกิจรุ่นใหม่ที่ชอบความทันสมัย และใช้บ้านเป็นสำนักงาน

ผลิตภัณฑ์เฟอร์นิเจอร์ภายในบ้าน

- ภายใต้เครื่องหมายการค้า “KLASSE” เฟอร์นิเจอร์ภายในบ้านที่เน้นความหรูหรา
มีรสนิยมและความทันสมัย ประกอบด้วย ชุดเตียงนอน ตู้เสื้อผ้า โต๊ะเครื่องแป้ง ตู้โชว์ ไซด์บอร์ด
ตลอดจนชุดโซฟารับแขก เก้าอี้พักผ่อนแบบต่างๆ และชุดโต๊ะรับประทานอาหารพร้อมเก้าอี้

- ผลิตภัณฑ์เฟอร์นิเจอร์บ้าน “Life” ซึ่งออกสู่ตลาดเมื่อปี 2545 ที่โดดเด่นด้วยดีไซน์ Trendy
Style สะท้อนบุคลิกของคนรุ่นใหม่ มีไลฟ์สไตล์เป็นของตัวเอง ในตลาดระดับซีถึงบีบวก

- “MODERNFORM KITCHEN” ผลิตภัณฑ์เฟอร์นิเจอร์ชุดครัวทันสมัย
ซึ่งเป็นครัวระบบสำเร็จรูปสามารถนำมาประกอบเข้ากับห้องครัวของลูกค้าตามขนาดพื้นที่
และการออกแบบต่างๆ กัน

กลุ่มลูกค้า Klasse และ Kitchen ส่วนใหญ่เป็นกลุ่มลูกค้าที่เป็นผู้ใช้สินค้าเอง ได้แก่
เจ้าของบ้านเดี่ยว ทาวน์เฮ้าส์ หรือคอนโดมิเนียม
และเป็นลักษณะของบ้านใหม่เป็นส่วนมากและมีรายได้ในระดับปานกลางถึงสูง
จะมีช่วงการสั่งซื้อตามรายได้ของลูกค้า เช่น ช่วงต้นเดือน ช่วงรับ Bonus
และยังกระจายอยู่ทั้งปีด้วย ลูกค้าอีกส่วนหนึ่งนั้นจะเป็น Designer สถาปนิก ผู้รับเหมาก่อสร้าง
หรือเจ้าของโครงการบ้านจัดสรร Service Apartment คอนโดมิเนียม
โดยมียอดสั่งซื้อสินค้าเป็นจำนวนสูงในแต่ละครั้ง โดยเฉพาะเฟอร์นิเจอร์ครัวในปี 2548
ยังคงมียอดการจำหน่ายเพื่อติดตั้งในโครงการบ้านจัดสรรในอัตราสูง

วัสดุอุปกรณ์เฟอร์นิเจอร์และวัสดุเพื่อการตกแต่งภายในนำเข้าจากต่างประเทศ เช่นประเทศเยอรมัน
เดนมาร์ค อิตาลี อเมริกา เกาหลี และจีน
ซึ่งนำมาใช้ทั้งในการผลิตเฟอร์นิเจอร์ของบริษัทเองและสำหรับจัดจำหน่ายภายในประเทศ ได้แก่
มือจับ กุญแจตู้โต๊ะ รางลิ้นชัก บานพับ วัสดุปิดผิว คิ้วตกแต่ง เทปปะขอบ ระบบรางบานเลื่อน
ตู้เสื้อผ้า และบานเลื่อนกั้นห้อง อ่างซิ้งค์และก๊อกน้ำในห้องครัว
ตลอดจนสินค้าตกแต่งภายในเช่นพรมแผ่น หินอ่อนอัด หินสังเคราะห์
ซึ่งส่วนใหญ่บริษัทเป็นผู้แทนจำหน่ายแต่ผู้เดียวในประเทศไทยมาเป็นเวลาหลายปี

ผลิตภัณฑ์พรมแผ่นปูพื้นสำนักงาน ในปี 2537 ได้จัดตั้งบริษัท อินเตอร์เฟส โมเดอร์นฟอร์ม จำกัด
โดยเป็นบริษัทร่วมทุนกับ อินเตอร์เฟซ อิ้งค์ สหรัฐอเมริกา
เพื่อผลิตพรมแผ่นปูพื้นเองภายในประเทศและบริษัท โมเดอร์นฟอร์มกรุ๊ป จำกัด (มหาชน)
จะเป็นผู้จัดจำหน่ายภายในประเทศ ในขณะที่บริษัท อินเตอร์เฟส โมเดอร์นฟอร์ม จำกัด
จะเป็นผู้จัดจำหน่ายในต่างประเทศ

3.2 การตลาดและภาวการณ์แข่งขัน

3.2.1 ภาวะอุตสาหกรรมเฟอร์นิเจอร์สำเร็จรูปและการแข่งขัน

แม้ในช่วงต้นปี 2548 อัตราการขยายตัวในธุรกิจอสังหาริมทรัพย์จะมีการชะลอตัวลงไปมาก
เนื่องจากได้รับผลกระทบจากปัจจัยลบหลายๆ ด้านไม่ว่าจะเป็น ราคาน้ำมันที่ปรับตัวสูงขึ้น
อัตราเงินเฟ้อที่เพิ่มขึ้น แนวโน้มการเพิ่มอัตราดอกเบี้ยและการปรับขึ้นราคาอสังหาริมทรัพย์
ซึ่งส่งผลต่อการตัดสินใจซื้อของผู้บริโภคในตลาดอสังหาริมทรัพย์ให้ต้องชะลอการตัดสินใจซื้อออกไป
เนื่องจากกำลังซื้อลดลง
แต่ภาวะดังกล่าวไม่ได้ส่งผลกระทบต่ออัตราการขยายตัวของตลาดเฟอร์นิเจอร์และสินค้าตกแต่งที่อยู่อาศัย
รวมถึงวัสดุตกแต่งภายใน โดยเฉพาะในช่วงครึ่งปีหลังของปี 2548
อัตราการขยายตัวเพิ่มสูงขึ้นเนื่องจากได้รับปัจจัยบวก อาทิเช่น ช่วงฤดูซื้อที่อยู่อาศัย
ช่วงของการส่งมอบที่อยู่อาศัยให้ผู้บริโภค
แนวโน้มการลงทุนพัฒนาโครงการคอนโดมีเนียมของบริษัทอสังหาริมทรัพย์ขนาดใหญ่
นโยบายส่งเสริมการขายบ้านพร้อมเฟอร์นิเจอร์
ทำให้ตลาดเฟอร์นิเจอร์บ้านที่ขายเข้าโครงการอสังหาริมทรัพย์มีการเติบโตอย่างรวดเร็ว

ในส่วนของความต้องการในตลาดสำนักงานเช่า
และสำนักงานใหม่ที่กำลังขยายตัวอย่างต่อเนื่องทั้งภาครัฐบาลและเอกชน มีการเข้าใช้พื้นที่เกือบ
100% จนทำให้จำนวนดีมานด์มีการขยายตัวสูงกว่าจำนวนซัพพลายในตลาด
ทำให้อัตราการขยายตัวของเฟอร์นิเจอร์สำนักงานเพิ่มสูงขึ้นเช่นเดียวกัน

จากอัตราการขยายตัวของตลาดเฟอร์นิเจอร์ที่เพิ่มขึ้นทุกๆ ปี
ทำให้ผู้ประกอบการธุรกิจเฟอร์นิเจอร์ต้องประสบกับภาวะการแข่งขันที่รุนแรงยิ่งๆ ขึ้น
เพื่อช่วงชิงส่วนแบ่งการตลาดให้มากขึ้นและผลักดันยอดขายให้บรรลุเป้าหมาย
นอกจากการแข่งขันทางด้านราคาที่เกิดขึ้นมาโดยตลอด ผู้ประกอบการต่างใช้กลยุทธ์ต่างๆ
ไม่ว่าจะเป็นด้านการตลาด การจัดกิจกรรมส่งเสริมการขาย
การสร้างและปรับเปลี่ยนช่องทางการจัดจำหน่าย การพัฒนาผลิตภัณฑ์ใหม่ๆ ทั้งด้านรูปแบบ สีสัน
การเลือกใช้วัสดุ การสร้างนวัตกรรมใหม่ๆ และการนำเทคโนโลยีเข้ามาผสมผสานกับผลิตภัณฑ์
และการพัฒนาคุณภาพของสินค้าและบริการ
ซึ่งส่งผลดีต่อมาตรฐานอุตสาหกรรมเฟอร์นิเจอร์ในประเทศโดยรวม

ในปี 2548 บริษัทเน้นการใช้กลยุทธ์การตลาดทั้งด้านราคา การส่งเสริมการขาย ด้านผลิตภัณฑ์
และช่องทางจัดจำหน่าย เพื่อให้บรรลุเป้าหมาย ดังนี้:-

- กลยุทธ์ด้านราคา

โดยที่กลยุทธ์ด้านราคาเป็นกลยุทธ์ที่สำคัญในการแข่งขันในธุรกิจ
แม้ว่าบริษัทจะได้กำหนดนโยบายจำหน่ายผลิตภัณฑ์เฟอร์นิเจอร์ในราคาเดียวกันหมดไม่ว่าจะเป็นการขายผ่านโชว์รูมทุกโชว์รูม
ผ่านโครงการ หรือผ่านตัวแทนจำหน่ายของบริษัท
และได้กำหนดส่วนลดที่แน่นอนจากยอดซื้อในระดับต่างๆ เป็นมาตรฐาน
ภายใต้ภาวะการแข่งขันสำหรับอุตสาหกรรมเฟอร์นิเจอร์ที่รุนแรงยิ่งขึ้น
บริษัทจึงต้องมีการปรับราคาจำหน่ายผลิตภัณฑ์ให้สามารถแข่งขันกับผู้ผลิตรายอื่นๆ ในตลาดได้
โดยปัจจุบันผลิตภัณฑ์เฟอร์นิเจอร์ของบริษัทมีหลายระดับราคาโดยเจาะกลุ่มเป้าหมายทุกระดับเพื่อสนองตอบลูกค้าได้ทุกกลุ่มด้วยสินค้าคุณภาพและในราคาที่สมเหตุผล
ซึ่งได้รับการตอบรับจากลูกค้าทุกกลุ่มด้วยดีมาโดยตลอด

- กลยุทธ์การจำหน่ายและช่องทางการจำหน่าย

บริษัทยังคงเน้นทั้งการขายผ่านงานโครงการและผ่านโชว์รูม โดยปัจจุบันมีโชว์รูมทั้งสิ้น 12 แห่ง
โดยมีโชว์รูมโมเดอร์นฟอร์มชอปปิ้งแกลลอรี่ ที่สำนักงานใหญ่ในอาคารโมเดอร์นฟอร์มทาวเวอร์
ในขนาดพื้นที่ 4,800 ตร.ม. และได้เปิดโชว์รูมเฟอร์นิเจอร์ชอปปิ้ง แกลลอรี่ เพิ่มขึ้นอีก 1 แห่ง
ที่อาคารจัสมินซิตี้ ถนนสุขุมวิท 23 ในเดือนสิงหาคม 2547
เพื่อเป็นศูนย์รวมเฟอร์นิเจอร์ทุกผลิตภัณฑ์ของบริษัทครบวงจรเพื่อรองรับการขยายตัวของตลาดที่โตตามการขยายตัวของธุรกิจอสังหาริมทรัพย์และมีโชว์รูมในศูนย์การค้าใหญ่ๆ
โดยการปรับผลิตภัณฑ์เฟอร์นิเจอร์ที่จำหน่ายให้เหมาะสมกับทำเลที่ตั้งแต่ละแห่ง
นอกจากนี้ยังมีการปรับปรุงโชว์รูมทุกแห่งให้มีความทันสมัยให้เข้ากับสินค้าและสร้างสีสันให้โชว์รูมมากขึ้นอยู่เสมอ

สำหรับการขายผ่านโครงการนั้น บริษัทได้เน้นการขายผ่านโครงการมากขึ้นในระยะเวลา 5 ปี
ที่ผ่านมา จึงมีอัตราการเติบโตเพิ่มขึ้นมาก โดยในปี 2548
อัตราส่วนยอดขายผ่านโครงการใกล้เคียงกับยอดขายผ่านโชว์รูม ในอัตราส่วน 58:42
โดยมีการจำหน่ายเฟอร์นิเจอร์บ้านและครัวเข้าสู่โครงการบ้านจัดสรร และคอนโด มีเนียมต่างๆ
ซึ่งใช้กลยุทธ์การขายบ้านพร้อมเฟอร์นิเจอร์ อาทิเช่นโครงการพร็อตเพอร์ตี้ เพอร์เฟค จำกัด
(มหาชน), บริษัท แสนสิริ จำกัด (มหาชน), บริษัท กรุงเทพบ้านและที่ดิน จำกัด, บริษัท อีสเทิร์น
สตาร์ เรียลเอสเตท จำกัด , บริษัท นารายณ์ พร็อพเพอร์, บริษัท เอส ซี แอสเซท จำกัด,
บริษัท เสนาดีเวลลอปเม้นท์ จำกัด , บริษัท ฟายน์โฮม จำกัด, บริษัท เค.เอ็ม.พี. พร็อพเพอร์ตี้
(ณุศาสิริ), บริษัท พฤกษา เรียลเอสเตท จำกัด, บริษัท อารียา พร็อพเพอร์ตี้ จำกัด, บริษัท
พลัสพร็อพเพอร์ตี้ พาร์ทเนอร์ จำกัด, บริษัท แลนด์แอนด์เฮ้าส์ จำกัด, บริษัท เบ็ลพาร์ค
เรสซิเด้นท์ จำกัด (มหาชน), บริษัท เอ็น.ซี เฮ้าส์ซิ่ง จำกัด, บริษัท ช.อมรพันธ์ จำกัด, บริษัท
พรรุ่งเรือง จำกัด ส่วนเฟอร์นิเจอร์สำนักงานยังคงจำหน่ายในกลุ่มธุรกิจเอกชน, กลุ่มราชการ
สถาบันการศึกษา โครงการอาคารสำนักงานทั้งที่เกิดขึ้นใหม่
และที่มีการปรับเปลี่ยนเฟอร์นิเจอร์สำนักงานใหม่เพื่อรองรับและให้สอดคล้องกับความก้าวหน้าของเทคโนโลยีที่นำมาใช้ในสำนักงานโดยผ่านกลุ่มสถาปนิกและมัณฑนากร

ในปี 2548 บริษัทมีตัวแทนจำหน่ายสินค้า Dealer ในต่างจังหวัดรวม 8
แห่งเพื่อกระจายสินค้าไปสู่ผู้บริโภคในภูมิภาคต่างๆ ได้มากขึ้น

นอกจากการจัดจำหน่ายภายในประเทศแล้วบริษัทยังได้ส่งออกไปจำหน่ายยังต่างประเทศ เช่น ญี่ปุ่น,
ฮ่องกง, สิงคโปร์, เวียตนาม, อินเดีย, ฟิลิปปินส์, กัมพูชา, ลาว, มาเลเซีย, จีน,บังคลาเทศ,
เนปาล, สหรัฐอาหรับเอมิเรตส์, ซาอุดิอาราเบีย, การ์นาสหรัฐอเมริกา, นิวซีแลนด์, อังกฤษ,
และสวิสเซอร์แลนด์ โดยมีสัดส่วนการส่งออกรวมประมาณร้อยละ 4.2

- กลยุทธ์ด้านผลิตภัณฑ์

โดยที่ภาพลักษณ์ผลิตภัณฑ์ของบริษัทต้องเป็นผลิตภัณฑ์คุณภาพ โดดเด่นในรูปแบบที่ทันสมัย
และประโยชน์ใช้สอย รวมทั้งวัสดุอุปกรณ์ที่แปลกใหม่ และสร้างความแตกต่างจากผลิตภัณฑ์ของคู่แข่ง
ดังนั้น บริษัทจึงได้จัดตั้งศูนย์พัฒนาผลิตภัณฑ์ขึ้นในปี 2546
เพื่อเพิ่มศักยภาพในการพัฒนาและออกแบบผลิตภัณฑ์ใหม่ๆ ที่ทันสมัย และมีลักษณะของความเป็น
Trend Setter ได้อย่างชัดเจนในตัวสินค้าทุกกลุ่ม โดยในปี 2548 ได้ออกแบบผลิตภัณฑ์ใหม่ๆ
ทั้งเฟอร์นิเจอร์สำนักงาน Moflex
โดยนำเทคโนโลยีด้านอีเลคโทรนิคที่ก้าวหน้าเข้ามาเป็นส่วนประกอบของสินค้าพร้อมนำวัสดุประเภทหินสังเคราะห์เข้าเป็นวัสดุหลัก
สำหรับสินค้าในกลุ่ม Soho มีการออกรุ่นใหม่หลายรุ่น
ให้มีความหลากหลายเพื่อครองความเป็นผู้นำของตลาดเฟอร์นิเจอร์ Smart Office Home
Office

เฟอร์นิเจอร์บ้านได้พัฒนาสินค้ากลุ่ม Living Room ออกมาอย่างต่อเนื่องให้กับสินค้า Life
และสินค้า Klasse Heritage และ space solution ส่วนเฟอร์นิเจอร์ชุดครัว Modernform
Kitchen ได้ออกผลิตภัณฑ์ใหม่ๆ สำหรับกลุ่มลูกค้าระดับบน
อีกทั้งพัฒนาชุดสำหรับโครงการอสังหาริมทรัพย์

สำหรับผลิตภัณฑ์วัสดุอุปกรณ์เฟอร์นิเจอร์และตกแต่งภายใน ซึ่งนำเข้าจากต่างประเทศ
ได้ใช้กลยุทธ์การสร้างความแตกต่างที่เหนือกว่าและความหลากหลายในการสรรหาผลิตภัณฑ์ใหม่ๆ
ทั้งรูปแบบ ลวดลาย และสีสันให้ลูกค้าได้เลือกสรรสิ่งใหม่ๆ อยู่เสมอ

- กลยุทธ์ด้านการส่งเสริมการขาย

โดยที่สภาวะการแข่งขันในตลาดเฟอร์นิเจอร์ทวีความรุนแรงทุกสิ้นปี
บริษัทจึงต้องเน้นการวางกลยุทธ์ด้านการส่งเสริมการขายเพื่อเพิ่มยอดขายและส่วนแบ่งการตลาดให้มากขึ้นทุกปี
นอกเหนือจากกลยุทธ์ด้านผลิตภัณฑ์และราคา

ปี 2548 เป็นปีที่โมเดอร์นฟอร์มได้ก่อตั้งครบ 25 ปี
บริษัทจึงได้จัดกิจกรรมการตลาดมากมายเพื่อส่งเสริมภาพพจน์ของบริษัท
รวมทั้งผลักดันยอดขายตลอดทั้งปี อาทิเช่นการคัดสรรสินค้า 25
รายการเพื่อสมนาคุณลูกค้าในราคาพิเศษ การออกสินค้ารุ่น Platinum ในทุกกลุ่มสินค้าให้เป็นสินค้า
Limited Edition การจัดทำหนังสือ 25 Ways of Superior Living และการจัดกิจกรรม
Designer Day เป็นต้น

3.2.2 ลักษณะของลูกค้า ลูกค้าของบริษัทแบ่งเป็น 2 ประเภทใหญ่ๆ คือ
ลูกค้าที่บริษัทขายปลีกผ่านโชว์รูมที่มีถึง 12 โชว์รูม ซึ่งคิดได้เป็นร้อยละ 42
ของตัวเลขขายของบริษัท ส่วนอีกร้อยละ 58 เป็นยอดขาย มาจากลูกค้าโครงการ
เช่นโครงการอาคารสำนักงาน คอนโดมีเนียมที่พักอาศัย โครงการบ้านเดี่ยวหรือทาวน์เฮ้าส์
โรงแรม โรงพยาบาล และกลุ่มลูกค้าโครงการนี้ยังรวมถึงลูกค้าที่เป็นงานราชการ สถาบันการศึกษา
และรัฐวิสาหกิจอีกด้วย โดยผ่านกลุ่มสถาปนิกและมัณฑนากรหรือเจ้าของ บริษัทจึงมีฐานลูกค้าที่กว้าง
มีศักยภาพในการซื้อสินค้าต่อเนื่อง ส่งผลให้บริษัทไม่มีความเสี่ยงกับกลุ่มลูกค้าใดลูกค้าหนึ่ง
และยังสามารถทำยอดขายให้เติบโตได้อย่างสม่ำเสมอทุกปี

3.3 การจัดหาผลิตภัณฑ์

3.3.1 ลักษณะการจัดให้ได้มาซึ่งผลิตภัณฑ์

นอกจากบริษัทจะเป็นผู้ผลิตผลิตภัณฑ์เฟอร์นิเจอร์ทุกประเภท ทั้งเฟอร์นิเจอร์สำนักงาน Moflex,
SOHO เฟอร์นิเจอร์บ้าน Klasse, Life เฟอร์นิเจอร์ครัว Modernform Kitchen
และสินค้ากลุ่ม Space Solution ภายใต้โรงงานผลิตของตนเอง 4 แห่งที่บางพลีและบางขุนเทียน
รวมเนื้อที่ประมาณ 37 ไร่ พื้นที่ใช้สอยประมาณ 45,000 ตร.ม.
บริษัทยังได้นำเข้าเฟอร์นิเจอร์ทั้งเฟอร์นิเจอร์สำนักงาน
เฟอร์นิเจอร์บ้านและวัสดุอุปกรณ์เฟอร์นิเจอร์และตกแต่งภายในจากต่างประเทศ เช่น อิตาลี
เยอรมัน อเมริกา จีน มาเลเซีย เพื่อเพิ่มความหลากหลาย ผสมผสานของสินค้า
และเพิ่มทางเลือกให้ลูกค้าทุกระดับ ทุกประเภทได้ครบถ้วนยิ่งขึ้น
โดยในปัจจุบันเฟอร์นิเจอร์นำเข้าและวัสดุอุปกรณ์นำเข้าก็ยังเป็นอัตราส่วนน้อยโดยมีเพียงไม่เกินร้อยละ
15 ของยอดขายรวมในปัจจุบันนี้

3.3.2 กำลังการผลิตและปริมาณการผลิต

กำลังการผลิตต่อปีของบริษัท จำแนกตามผลิตภัณฑ์เฟอร์นิเจอร์ แต่ละประเภท ได้ดังนี้ :-

[TABLE]

3.3.3 วัตถุดิบ และผู้จำหน่ายวัตถุดิบ

วัตถุดิบที่บริษัทใช้ในการผลิตเฟอร์นิเจอร์แต่ละชนิด สามารถจำแนกออกได้ ดังนี้:-

+----------------------------+--------+----------+---------+---------+
| วัตถุดิบ                      | สัดส่วน  | แ        |         | ปริมาณ   |
|                            |        | หล่งวัตถุดิบ |         |         |
|                            | การใช้  |          |         | การสั่งซื้อ |
|                            |        |          |         |         |
|                            | (      |          |         | (ร้อยละ) |
|                            | ร้อยละ) |          |         |         |
+----------------------------+--------+----------+---------+---------+
|                            |        | ในประเทศ | ต่า      |         |
|                            |        |          | งประเทศ |         |
+----------------------------+--------+----------+---------+---------+
| 1. ไม้แผ่นปาร์ติเคิลบอร์ด        | 15.0   | /        |         | 15.0    |
+----------------------------+--------+----------+---------+---------+
| 2. ไม้แผ่น MDF               | 2.0    | /        |         | 2.0     |
+----------------------------+--------+----------+---------+---------+
| 3. ไม้อัด                    | 1.0    | /        |         | 1.0     |
+----------------------------+--------+----------+---------+---------+
| 4. ไม้วีเนียร์                 | 3.0    | /        | /       | 3.0     |
+----------------------------+--------+----------+---------+---------+
| 5. ไม้จริง                   | 4.0    | /        | /       | 4.0     |
+----------------------------+--------+----------+---------+---------+
| 6. วัสดุเคลือบผิว              | 6.0    | /        | /       | 6.0     |
+----------------------------+--------+----------+---------+---------+
| 7. วัสดุ PVC ปิดขอบ           | 1.5    | /        | /       | 1.5     |
+----------------------------+--------+----------+---------+---------+
| 8. สี                       | 4.0    | /        |         | 4.0     |
+----------------------------+--------+----------+---------+---------+
| 9. วัสดุอุปกรณ์ต่าง ๆ (มือจับ,    | 6.5    | /        | /       | 6.5     |
| บานพับ,                     |        |          |         |         |
|                            |        |          |         |         |
| รางลิ้นชัก, กุญแจล๊อค)          |        |          |         |         |
+----------------------------+--------+----------+---------+---------+
| 10. กาว                    | 1.5    | /        | /       | 1.5     |
+----------------------------+--------+----------+---------+---------+
| 11. ฟองน้ำ                  | 7.0    | /        |         | 7.0     |
+----------------------------+--------+----------+---------+---------+
| 12. หนังแท้, หนังเทียม         | 10.0   | /        | /       | 10.0    |
+----------------------------+--------+----------+---------+---------+
| 13. ผ้าต่าง ๆ                | 10.0   | /        | /       | 10.0    |
+----------------------------+--------+----------+---------+---------+
| 14. ชิ้นส่วนเหล็ก              | 9.0    | /        | /       | 9.0     |
+----------------------------+--------+----------+---------+---------+
| 15. ชิ้นส่วนพลาสติก            | 3.0    | /        | /       | 3.0     |
+----------------------------+--------+----------+---------+---------+
| 16. ชิ้นส่วนอลูมิเนียม           | 4.0    | /        | /       | 4.0     |
+----------------------------+--------+----------+---------+---------+
| 17. กระจก                  | 5.0    | /        |         | 5.0     |
+----------------------------+--------+----------+---------+---------+
| 18. ชุดอุปกรณ์ปรับเก้าอี้         | 7.5    | /        | /       | 7.5     |
+----------------------------+--------+----------+---------+---------+

หมายเหตุ : โดยมีสัดส่วนของมูลค่าวัตถุดิบ คิดเป็นสัดส่วนวัตถุดิบในประเทศร้อยละ 80 และ
วัตถุดิบนำเข้า

จากต่างประเทศร้อยละ 20

โดยที่วัตถุดิบร้อยละ 20 ยังต้องสั่งจากต่างประเทศ เช่น วัสดุอุปกรณ์ต่างๆ ผ้าบุเฟอร์นิเจอร์
วัสดุเคลือบผิว วัสดุปิดขอบ ชุดอุปกรณ์ปรับเก้าอี้ ทั้งนี้เนื่องจากวัตถุดิบเหล่านี้
ในประเทศยังมีคุณภาพไม่ดีพอไม่ได้มาตรฐานตามที่บริษัทต้องการ
สำหรับหนังแท้ยังต้องสั่งจากต่างประเทศเพราะผู้ผลิตในประเทศผลิต น้อยลง
หันไปผลิตหนังแท้สำหรับเบาะรถยนต์ อย่างไรก็ตามไม่ว่าจะเป็นวัตถุดิบจากภายในประเทศ
หรือนำเข้าจากต่างประเทศ บริษัทก็ไม่ประสบปัญหาในการจัดหาวัตถุดิบต่างๆ แต่อย่างใด
เนื่องจากมีผู้จำหน่ายวัตถุดิบเหล่านี้จำนวนมาก ได้แก่ บจ.บางกอกโฟม, บจ.ลือชัยพาณิชย์,
บจ.เคแฟกซ์, บจ.เอเซียไดคาสติ้ง, บจ.เฟอร์นิชบอร์ด, บจ.บางกอกโพลีโฟม หจก.มาซู,
บจ.ไมโครแสตนดาร์ด, บจ.เค.พี.เอส โพลีเมอร์, บจ.วิลสันอาร์ต (ปทท),
บจ.เมโทรพูลทรัพย์, บจ.เรฮาว, บจ.ไทยพัฒนา, บจ.ที เอ็น ที สตีลเวอร์ค,
บจ.แหลมทองโปรดักส์, บจ.สยาม พีเอสเอ็ม, บจ.บลูอินเตอร์เนชั่นแนล, บจ.เอส.เค เคมีคอล,
บจ.เอส.ซี.พี.อินดัสทรี เป็นต้น

ตลอดระยะเวลาที่ผ่านมา บริษัทจึงไม่จำเป็นต้องพึ่งการสั่งซื้อวัตถุดิบจากผู้จัดจำหน่าย
รายใดรายหนึ่ง ถึงร้อยละ 30 ของยอดการสั่งซื้อรวมแต่อย่างใด
อีกทั้งไม่จำเป็นต้องจัดทำสัญญาการสั่งซื้อในระยะยาวคงมีเพียงปัญหาเรื่องการควบคุมคุณภาพของวัตถุดิบให้ได้มาตรฐาน
มากกว่าเรื่องแหล่งวัตถุดิบ

3.3.4 ผลกระทบต่อสิ่งแวดล้อมและการลดผลกระทบ

โดยที่บริษัทเป็นผู้ผลิตเฟอร์นิเจอร์สำเร็จรูป Knocked Down ซึ่งมีทั้งโต๊ะ ตู้ เตียง โซฟา เก้าอี้
ฉากกั้น ฯ ซึ่งประกอบด้วยวัตถุดิบ อันได้แก่ ไม้ สี เหล็ก ผ้า หนัง ดังนั้น
บริษัทจึงได้มีการดำเนินการเพื่อลดผลกระทบจากกระบวนการผลิต
หรือมิให้เกิดมลภาวะต่อสิ่งแวดล้อม ดังนี้

เศษไม้ เป็นวัตถุดิบที่เหลือใช้จากการตัดชิ้นงาน ทางโรงงานได้มีเครื่องย่อยไม้เป็นชิ้นเล็กๆ
โดยมีโรงงานอื่นรับเศษไม้ที่ย่อยแล้วไปใช้ทำเป็นพลังงานในการผลิตเพื่อเป็นประโยชน์ต่อไป
และจำหน่ายเป็นเศษไม้ให้ผู้รับเหมาต่อไป

  เศษวัสดุ เช่นเศษหนัง ผ้า ที่เหลือจากการผลิตรวบรวมไว้เพื่อจำหน่ายต่อไปได้

ฝุ่น จากการขัดชิ้นงานด้วยกระดาษทราย และการตัดชิ้นงาน ทางโรงงานได้ใช้
เครื่องดักฝุ่นแบบถุงกรองฝุ่น (Filter Bag) เศษฝุ่นที่กรองได้จะนำไปรวมกับเศษไม้ที่ได้ย่อยแล้ว
เพื่อให้ทางโรงงานอื่นรับไปใช้เป็นพลังงานในการผลิต เพื่อเป็นประโยชน์ต่อไป

กาว ใช้กาวที่ไม่มีส่วนผสมของสารระเหย เพื่อลดผลกระทบของไอระเหยจากกาว

  เศษขยะมูลฝอย เทศบาลมารับไป

ละอองสี จากการพ่นสีบนชิ้นงาน
ทางโรงงานได้กำจัดละอองสีเพื่อป้องกันไม่ให้ละอองสีมีผลกระทบต่อสิ่งแวดล้อม
โดยใช้ระบบห้องพ่นเป็นแบบดักละอองสีด้วยระบบน้ำหมุนเวียน ซึ่งเป็นไปตามมาตรฐานสากล
กากสีที่ได้จากการดักละอองสี
ได้ถูกกำจัดโดยวิธีให้หน่วยงานภายนอกที่รับกำจัดกากสีนำออกไปทำลาย

  3.4 งานที่ยังไม่ได้ส่งมอบ

บริษัทมีนโยบายขอรับมัดจำจากลูกค้าเป็นจำนวนร้อยละ 30
ของยอดจำนวนเงินของสินค้าที่ลูกค้าได้ตัดสินใจสั่งซื้อหรือสั่งจอง เพื่อให้บริษัทส่งสินค้าให้ภายหลัง
ระยะเวลาการส่งมอบสินค้าโดยเฉลี่ยอยู่ในระหว่าง 2-4 สัปดาห์

ณ 31 ธันวาคม 2548 บริษัทมีเงินมัดจำจากลูกค้าจำนวนเงินประมาณ 88 ล้านบาท
จากยอดการสั่งซื้อหรือสั่งจองสินค้ารวมประมาณ 382 ล้านบาท
ซึ่งเป็นงานที่ยังไม่ได้ส่งมอบให้กับลูกค้า

ธุรกิจวัสดุหีบห่อ (ดำเนินการโดย บริษัท พลาสติค และหีบห่อไทย จำกัด (มหาชน) (ทีแพ็ค)

3.1 ลักษณะของผลิตภัณฑ์

ทีแพ็คประกอบธุรกิจรับจ้างผลิตบรรจุภัณฑ์พลาสติกประเภทขวดและฝา
และชิ้นส่วนพลาสติกในรูปแบบต่างๆ ตามรูปแบบความต้องการใช้งานของลูกค้าในแต่ละอุตสาหกรรม
ซึ่งส่วนใหญ่เป็นสินค้าที่ใช้แล้วทิ้งไป (Disposable)
ปัจจุบันทีแพ็คได้แบ่งสายการผลิตตามอุตสาหกรรมประเภทต่างๆ ดังนี้
อุตสาหกรรมอาหารและเครื่องดื่ม, เครื่องสำอาง และเวชภัณฑ์,
ผลิตภัณฑ์น้ำยาทำความสะอาดในครัวเรือน, เฟอร์นิเจอร์ และอุปกรณ์เครื่องมือต่างๆ
ซึ่งการผลิตสินค้าของทีแพ็คจะมาจากกระบวนการผลิตหลัก 2 ประเภทได้แก่ กระบวนการผลิตแบบฉีด
(Injection Molding)
ซึ่งสามารถผลิตผลิตภัณฑ์พลาสติกได้หลากหลายรูปแบบตามความต้องการของลูกค้า อาทิ ฝาขวด
ชิ้นส่วนเฟอร์นิเจอร์ ชิ้นส่วนอุปกรณ์เครื่องมือต่างๆ และกระบวนการผลิตแบบเป่า (Blow
Molding) ซึ่งได้แก่ บรรจุภัณฑ์พลาสติกประเภทขวดและแกลลอนในรูปทรงต่างๆ
โดยในปัจจุบันทีแพ็คสามารถผลิตบรรจุภัณฑ์ประเภทขวดและแกลลอนในขนาดต่างๆ
ได้ตามความต้องการของลูกค้าตั้งแต่ขนาดความจุ 60 ซีซี ไปจนถึงขนาดความจุ 5,000 ซีซี

3.2 การตลาดและภาวะการแข่งขัน

ที่ผ่านมาอุตสาหกรรมบรรจุภัณฑ์มีการเติบโตอย่างต่อเนื่องตามการเปลี่ยนแปลงโครงสร้างทางเศรษฐกิจของประเทศที่มุ่งสู่การผลิตและการส่งออกสินค้าอุตสาหกรรม
โดยเฉพาะในอุตสาหกรรมอาหาร ยานยนต์และชิ้นส่วนประกอบ
ผลิตภัณฑ์บรรจุภัณฑ์จึงมีการขยายตัวควบคู่ไปกับอุตสาหกรรมดังกล่าวด้วย
เนื่องจากรูปแบบและลักษณะบรรจุภัณฑ์พลาสติกถือเป็นกลยุทธ์ทางการตลาดที่สำคัญนอกเหนือจากกลยุทธ์ด้านราคา
บรรจุภัณฑ์พลาสติกได้รับความนิยมเนื่องจากมีน้ำหนักเบาและไม่รั่วซึมง่าย
ประกอบกับความก้าวหน้าทางเทคโนโลยีทำให้สามารถผลิตบรรจุภัณฑ์พลาสติกที่มีความหลากหลายได้
ทำให้คาดว่าอุตสาหกรรมบรรจุภัณฑ์พลาสติกจะมีแนวโน้มขยายตัวอย่างต่อเนื่อง
ทั้งประมาณการบริโภคเม็ดพลาสติกในประเทศไทยในช่วงปี 2540-2548
มีอัตราการเติบโตเฉลี่ยประมาณร้อยละ 5.13

ขณะเดียวกันก็เป็นอุตสาหกรรมที่มีการแข่งขันสูง ทั้งจากผู้ผลิตภายในประเทศที่มีจำนวนมาก
และผู้ผลิตจากต่างประเทศ ในด้านราคา คุณภาพ และรูปแบบของบรรจุภัณฑ์
อย่างไรก็ตามมาตรฐานของสินค้าและความน่าเชื่อถือของผู้ผลิตถือเป็นปัจจัยสำคัญต่อลูกค้าเช่นกัน
ผู้ผลิตสินค้าจึงต้องการบรรจุภัณฑ์ที่มีมาตรฐานและได้คุณภาพ
โดยเฉพาะผลิตภัณฑ์ด้านอาหารและเครื่องดื่มที่ถือความสะอาดเป็นสิ่งสำคัญ
ซึ่งหากลูกค้าเชื่อมั่นในผู้ผลิตรายใดแล้วมักจะไม่เปลี่ยนผู้ผลิต
บริษัทเองก็มีลูกค้าประจำที่เชื่อมั่นในคุณภาพมาตรฐานของผลิตภัณฑ์ของบริษัทอยู่เป็นจำนวนมาก
จึงมีศักยภาพในการแข่งขันค่อนข้างสูง

- กลยุทธ์ทางด้านการรักษาคุณภาพผลิตภัณฑ์

ทีแพ็คนึงถึงการรักษามาตรฐานทางด้านคุณภาพผลิตภัณฑ์เป็นสำคัญ
โดยจัดให้มีระบบการตรวจสอบคุณภาพสินค้าอย่างสม่ำเสมอ
โดยมีฝ่ายงานเพื่อทำหน้าที่ตรวจสอบคุณภาพสินค้าโดยเฉพาะ (Quality Control)
เพื่อทำการตรวจสอบคุณภาพผลิตภัณฑ์ตั้งแต่ขั้นตอนเริ่มการผลิตจนถึงขั้นตอนก่อนส่งมอบแก่ลูกค้า
นอกจากนี้ทีพีพียังได้รับการรับรองระบบการบริหารงานคุณภาพตามมาตรฐานอุตสาหกรรม (ISO
9001: 2000) จาก AJA (Anglo Japanese American Registrars)
ส่งผลให้ทีพีพีมีอัตราการผลิตสินค้าด้อยคุณภาพที่ต่ำ
และสามารถสร้างความไว้วางใจและความน่าเชื่อถือจากลูกค้าทั้งในและต่างประเทศ

นอกจากนี้ทีพีพียังได้ยึดหลัก 5 M ได้แก่บุคลากร, เครื่องจักร, โมลล์, วัตถุดิบ และการ จัดการ
ซึ่งถือว่าเป็นกุญแจสำคัญในการดำเนินงานเพื่อให้สินค้าและบริการของทีพีพีเป็นผลงานที่ได้มาตรฐานและมีศักยภาพสูงสุดตามนโยบายคุณภาพของทีพีพี
คือ “เราจะมุ่งมั่นผลิตผลิตภัณฑ์พลาสติกที่มีคุณภาพเพื่อลูกค้าของเรา”

- กลยุทธ์ทางด้านการให้บริการ

ทีแพ็คได้จัดให้มีการบริการที่รวดเร็วโดยจัดส่งสินค้าตรงต่อเวลาและความต้องการของลูกค้าซึ่ง
ทีแพ็คได้มีการวางแผนที่มีประสิทธิภาพทั้งด้านการผลิตและการจัดส่ง
โดยการสอบถามปริมาณความต้องการสินค้าของ ลูกค้าล่วงหน้าเป็นระยะเวลาอย่างน้อย 3
เดือนเพื่อวางแผนการผลิตให้มีสินค้าเพียงพอและทันต่อความต้องการของลูกค้า (Three Months
Forecast Requirement) รวมถึงการวางแผนในการจัดส่งสินค้า นอกจากนี้การบริการของ
ทีแพ็คยังรวมถึงการให้คำปรึกษาและคำแนะนำต่างๆแก่ลูกค้าตั้งแต่การออกแบบผลิตภัณฑ์และการเลือกวัตถุดิบ
การบริการหลังการขายแก่ลูกค้าในกรณีที่เกิดมีสินค้าด้อยคุณภาพ
หรือเกิดความผิดพลาดไม่ตรงตามความต้องการของลูกค้าเพื่อสร้างความพึงพอใจให้กับลูกค้าและเสริมสร้างความสัมพันธ์ที่_ดีในระยะยาว

- กลยุทธ์ทางด้านราคา

ทีแพ็คไม่มีนโยบายในการแข่งขันทางด้านราคา
เนื่องจากทีแพ็คมีเป้าหมายเพื่อมุ่งเน้นการผลิตบรรจุภัณฑ์พลาสติกที่มีคุณภาพและได้มาตรฐานเพื่อใช้ในอุตสาหกรรมและธุรกิจของลูกค้าเป็นสำคัญ
อย่างไรก็ตามทีพีพีมีนโยบายในการกำหนดราคาให้มีความเป็นธรรมและเหมาะสมกับสินค้าเพื่อรักษาความสัมพันธ์อันดีในระยะยาว
นอกจากนี้เพื่อเป็นการลดความเสี่ยงจากการผันผวนของราคาวัตถุดิบ
ทีแพ็คได้ดำเนินการในการทำข้อตกลงกับ
ลูกค้าในเรื่องการปรับราคาสินค้าได้หากมีการเปลี่ยนแปลงราคาวัตถุดิบเกินกว่ามูลค่าตามที่ได้ตกลงกัน

- กลยุทธ์ทางด้านการตลาดและประชาสัมพันธ์

ทีแพ็คมีนโยบายด้านการตลาดโดยการรักษาฐานลูกค้าเดิมให้คงอยู่กับบริษัท
และพยายามขยายส่วนแบ่งทางการตลาดเพื่อเพิ่มฐานลูกค้า
การกำหนดนโยบายทางการตลาดโดยคำนึงถึงความสัมพันธ์อันดีกับลูกค้าในระยะยาวเป็นสำคัญ
ทั้งนี้ได้มีแผนในการดูแลความต้องการของลูกค้าในด้านต่างๆ เพื่อบริหารความสัมพันธ์อันดีต่อลูกค้า
(Customer Relationship Management: CRM) อาทิ
การสอบถามความพอใจในคุณภาพสินค้ารวมถึงความต้องการใหม่ๆ
ถึงแม้ว่าบริษัทเชื่อว่าคุณภาพสินค้าคือกุญแจสำคัญในความสำเร็จและการไว้วางใจจากลูกค้า
ทีพีพีได้ตระหนักดีถึงความสำคัญของการโฆษณาและประชาสัมพันธ์ทีแพ็ค
เพื่อเป็นการส่งเสริมชื่อเสียงของบริษัทให้เป็นที่รู้จักและเป็นที่ยอมรับ (Company Awareness)
ในธุรกิจประเภทนี้

ทีแพ็คมีนโยบายการประชาสัมพันธ์ผ่านวิธีการต่างๆ
เพื่อเข้าถึงกลุ่มลูกค้าเป้าหมายให้มีประสิทธิภาพมากขึ้น ได้แก่
การให้ข้อมูลผลิตภัณฑ์บริษัทแก่ลูกค้าและกลุ่มลูกค้าเป้าหมายโดยส่งผ่านไปรษณีย์ (Direct mail),
การเข้าพบกลุ่มลูกค้าเป้าหมายโดยตรง (Walk-In), การประชาสัมพันธ์ผ่านงานแสดงสินค้า
หรือนิทรรศการต่างๆ (Trade Fair and Exhibition) ที่เกี่ยวเนื่องกับธุรกิจของบริษัท,
การโฆษณาผ่านสื่อสิ่งพิมพ์ เช่น นิตยสารพลาสติก นิตยสารบรรจุภัณฑ์ และ ผ่าน Web site
ของบริษัท (www.thaiplaspac.com)

3.3 ลักษณะของลูกค้า กลุ่มลูกค้าของทีแพ็ค ได้แก่ ผู้ผลิตสินค้าซึ่งเป็นบริษัทต่างๆ
ทั้งในประเทศและต่างประเทศที่ต้องการบรรจุภัณฑ์ที่มีคุณภาพได้มาตรฐานโดยเฉพาะมาตรฐานในเรื่องของความสะอาดของบรรจุภัณฑ์
โดยปัจจุบันสามารถแบ่งกลุ่มลูกค้าเป้าหมายตามอุตสาหกรรมหลักดังนี้

- บรรจุภัณฑ์อุตสาหกรรมอาหารและเครื่องดื่ม

- บรรจุภัณฑ์น้ำยาทำความสะอาด

- ผลิตภัณฑ์พลาสติกสำหรับเครื่องสำอาง และเวชภัณฑ์

- ส่วนประกอบของเครื่องมือ เครื่องใช้ และเฟอร์นิเจอร์

3.4 การจำหน่ายและช่องทางการจำหน่าย

ทีแพ็คมีฝ่ายขายและฝ่ายการตลาดของบริษัท ทำหน้าที่ในการติดต่อเพื่อนำเสนอสินค้าของทาง บริษัท
สำหรับการขายจะมีการแบ่งเป็นฝ่ายนำเสนอ (Sale Technique) และฝ่ายควบคุมดูแล (Sale
Administration)
ซึ่งฝ่ายนำเสนอสินค้าจะเป็นทีมที่ออกไปพบลูกค้าหรือลูกค้าที่ติดต่อเข้ามาเองเพื่อนำเสนอสินค้า
และบริการของบริษัท
หรือการนำเสนอต่อกลุ่มเป้าหมายที่บริษัทมองว่าอาจจะเป็นลูกค้าของบริษัทในอนาคต
สำหรับฝ่ายบริหารการขายมีหน้าที่คอยดูแลความต้องการของลูกค้าและดูแลความเรียบร้อยต่างๆ เช่น
การสั่งสินค้าเพิ่มเติมหรือสินค้าที่จัดส่งไปมีข้อบกพร่อง เป็นต้น

3.5 การจัดหาผลิตภัณฑ์

3.5.1 ลักษณะการจัดให้ได้มาซึ่งผลิตภัณฑ์

ในส่วนของวัตถุดิบนั้นจะมีความหลากหลายขึ้นอยู่กับความต้องการของลูกค้าโดยลูกค้าจะเป็นผู้กำหนดชนิดของวัตถุดิบให้กับบริษัท
วัตถุดิบหลักในการผลิตแบ่งออกเป็น 2 ประเภทหลัก คือ เม็ดพลาสติกประเภทต่างๆ
ที่บริษัทใช้อยู่ในปัจจุบัน อาทิเช่น PP (Poly Propylene) PE (Poly Ethylene) HDPEPS
(Poly Styrene) ABS (Acrylomitride Butadiene Poly Styrene) PVC (Poly
Vinyl Chloride) และเม็ดสีผสมพลาสติกและอื่นๆ เช่นโฟม ฟิล์ม เมมเบลน เป็นต้น
โดยบริษัทได้ทำการสั่งซื้อวัตถุดิบในการผลิตจากผู้ผลิตและจำหน่ายภายในประเทศจำนวนหลายรายโดยไม่ได้จัดซื้อจากรายใดรายหนึ่งเกินกว่าร้อยละ
30

3.5.2 กำลังการผลิตและปริมาณการผลิต

ปัจจุบันทีแพ็คมีโรงงานที่ใช้ในการผลิตจำนวน 1 โรงงานบนพื้นที่ประมาณ 13,000 ตร.ม.
ตั้งอยู่เลขที่ 68/46 หมู่ 8 ถนนบางขุนเทียนชายทะเล แขวงท่าข้าม เขตบางขุนเทียน กรุงเทพ ณ
วันที่ 31 ธันวาคม 2548
บริษัทมีเครื่องจักรที่ใช้ในการผลิตและกำลังการผลิตในแต่ละสายการผลิตดังนี้

  ----------------- --------------- -------------------- --------------------
  สายการผลิต         จำนวนเครื่อง      ปริมาณการผลิตสูงสุด (ตัน) ร้อยละของกำลังการผลิต

  สายการผลิตแบบฉีด    69              2,700                84

  สายการผลิตแบบเป่า   394             3,100                80
  ----------------- --------------- -------------------- --------------------

โดยปัจจุบันบริษัทดำเนินการผลิตสัปดาห์ละ 7 วันๆละ 24 ชั่วโมง
ซึ่งคิดเป็นอัตราการใช้กำลังการผลิตทั้งสิ้นร้อยละ 80 ของกำลังการผลิตทั้งหมด

3.5.3 ผลกระทบต่อสิ่งแวดล้อมและการลดผลกระทบของบริษัท

ไม่มี